Vyhodnotenie pripomienkového konania		Správa o stave prác na vypracovaní Národného strategického referenčného rámca na programovacie obdobie 2007 až 2013 (stav k 15. 9. 2005)	
			
Spôsob pripomienkového konania:		skrátené – z dôvodu problematiky záležitostí EÚ	
Zoznam oslovených subjektov:		ÚV SR - Podpredseda vlády SR pre európsku integráciu, ľudské práva a menšiny, ÚV SR - Odbor vládnej agendy, MZV SR, MV SR,  MH SR, MF SR, MK SR, MO SR, MŠ SR, MZ SR, MS SR,   
MDPT SR, MPSVR SR, MP SR, MŽP SR, NBS,  ŠÚ SR, Predseda BSK, Predseda TTSK, Predseda NSK, Predseda BBSK, Predseda TNSK, Predseda KSK, Predseda PSK, Predseda ŽSK, ZMOS, ÚMS, KOZ, AZZZ SR, RÚZ, SOPK, SPPK, Slovenská živnostenská komora, ZPS, Centrum na podporu miestneho aktivizmu, OZ Vidiecky parlament, Slovenská rektorská konferencia	
Počet oslovených subjektov:		37	
Zaslali do stanoveného termínu:		MŠ SR, MO SR, MS SR, MV SR, MZV SR, MH SR, MP SR, MK SR, NBS, MZ SR, ÚV SR - Podpredseda vlády SR pre európsku integráciu, ľudské práva a menšiny, ŠÚ SR, MŽP SR, ÚV SR - odbor vládnej agendy, MDPT SR 	
Zaslali po termíne:		-	
Vôbec nezaslali:		12	
Subjekty, ktoré nemali pripomienky:		MŠ SR, MO SR, MS SR,  MZV SR, MH SR,  MK SR, ŠÚ SR	
Počet vznesených pripomienok:		19, z toho  5   zásadných	
Počet akceptovaných:		16	
Počet neakceptovaných, z toho počet zásadných, 
ktoré subjekty:		 3 , z toho 0  zásadných	
			
Rozporové konanie (s kým, kedy, na akej úrovni, s akým výsledkom):			
Počet odstránených pripomienok:			
Počet neodstránených pripomienok:			

Rezort	P.č. 	Pripomienka	Typ	Vyh.	Spôsob vyhodnotenia	
MP SR	1. 	Doplniť  do bodu 2. Formulácia národnej vízie hospodárskeho a sociálneho rozvoja SR vrátane cieľov, zmienku o Európskom fonde pre rybné hospodárstvo (EFF). 	O	A	 Text bol doplnený.	
ÚV SR – 
Podpred-seda vlády SR pre európsku integráciu, ľudské práva a menšiny	2. 	Návrh uznesenia doplniť o subjekty, ktorým bude uznesenie zaslané na vedomie – minimálne predsedov samosprávnych krajov. 	O	A	Uznesenie bolo doplnené.	
 MZ SR	3. 	Na str. 5 v časti „Priebeh a hlavné závery zasadania“ doplniť  nasledovnú informáciu: Ministerstvo zdravotníctva SR zásadne protestovalo proti odstráneniu operačnej priority Zdravá pracovná sila.	O	A	Text bol doplnený.	
 	4. 	Na str. 10 doplniť závery z rokovania Rady vlády SR pre regionálnu politiku a dohľad nad štrukturálnymi operáciami dňa 12. 9. 2005 v súvislosti so zásadnými pripomienkami MZ SR.	O	A	Text bol doplnený. Pripomienky k NSRR (1. verzia) budú vyhodnotené v rámci medzirezortného pripomienkového konania k Návrhu NSRR 2007-2013 (1. verzia).	
 NBS	5. 	Vynechať v predkladacej správe tretí odsek odspodu ako časovo nenáležitý.	O	A	Predkladacia správa bola upravená.	
MŽP SR	6. 	Z predkladaného materiálu a opisu uskutočnených rokovaní v ich chronologickej postupnosti nie je zrejmé, kedy a prečo bol v „Návrhu Národného strategického referenčného rámca na programovacie obdobie 2007-2013 (1. verzia)“, prerokovaného na zasadnutí expertnej skupiny dňa 9. 9. 2005, zmenený názov špecifickej priority „Environmentálna infraštruktúra a ochrana životného prostredia“ a odstránená operačná priorita „Ochrana a regenerácia prírodného prostredia“ a to aj napriek tomu, že uvedené priority boli súčasťou materiálu prerokovaného a následne odsúhlaseného na rokovaní pracovnej skupiny ministrov na koordináciu prác pri spracovávaní NSRR dňa 17. 8. 2005. Uvedenú skutočnosť žiadame v materiáli objasniť.
	Z	A	Text bol doplnený v časti B. Stretnutia so zástupcami rezortov, por.č stretnutia:12. 	
	7. 	Na strane 2, v treťom odseku upraviť druhú vetu nasledovne: „Pripomienky, ktoré boli vznesené na stretnutiach a doručené v písomnej forme MVRR SR čiastočne zapracovalo do ďalšej prepracovanej vízie, stratégie a scenárov, ktorý je už súčasťou prvého konsolidovaného výstupu prípravy NSRR – materiálu „Návrh Národného strategického referenčného rámca na programovacie obdobie 2007 - 2013 (1. verzia)“, ktorý bol dňa  9. 9. 2005 prerokovaný na stretnutiach medzirezortnej pracovnej skupiny a expertnej skupiny Partnerstvo pre Národný rámec.“
O uvedenú úpravu textu žiadame z dôvodu, že napriek písomnému vyjadreniu MVRR SR (list č. MVRR-2005-9208/40148-5) o akceptovaní pripomienok uplatnených MŽP SR, neboli tieto pripomienky v materiáli „Návrh Národného strategického referenčného rámca na programovacie obdobie 2007-2013 (1. verzia)“ zohľadnené.

	Z	A	Text bol upravený.	
	8. 	Na strane 4, na koniec druhého odseku  doplniť vetu: „Na uvedených stretnutiach boli zástupcami viacerých rezortov vznesené zásadné pripomienky k materiálu.“
	O	C	Text bol doplnený.	
	9.	Na strane 7, v časti „Priebeh a hlavné závery“, ktorá sa týka stretnutia č.12, rozdeliť a upraviť druhú vetu nasledovne: „Čo sa týka častí súčasná situácia a strategická časť, boli k nim vznesené niektoré zásadné pripomienky. Zástupcovia jednotlivých rezortov sa vo väčšine prípadov vyjadrili, že z dôvodu krátkosti času ostatné  pripomienky uplatnia  v rámci medzirezortného pripomienkového konania.“
O uvedenú úpravu textu žiadame z dôvodu, že k častiam „súčasná situácia“ a „strategická časť“ vznieslo MŽP SR priamo na zasadnutí zásadné pripomienky (nesúhlas so zmenou názvu špecifickej priority „Environmentálna infraštruktúra a ochrana životného prostredia“ a odstránením operačnej priority „Ochrana a regenerácia prírodného prostredia“).
	O	A	Text bol upravený.	
	10.	Na strane 7, v časti „Priebeh a hlavné závery“, ktorá sa týka stretnutia č.12, pozmeniť tretiu vetu nasledovne:  „Zásadné pripomienky rezortov k operačnej časti a časti financovanie NSRR sa týkali predovšetkým zvýšenia počtu operačných programov, zmien vo výške finančných alokácií na určitý operačný program.“
	O	A	Text bol upravený.	
MV SR	11.	V časti „1. Analytické práce pre spracovanie NSRR: stav za obdobie od 16.6.2005 do 15.9.2005“ na str. 1 za úvodnú vetu žiadame doplniť nasledovný text: „Toto spresňovanie zahŕňalo aj vypustenie, v pôvodnom návrhu začlenených, častí ako napr. kapitoly bezpečnostná infraštruktúra, ktorá predstavovala analytický podklad pre pôvodne navrhovanú operačnú prioritu modernizácia a budovanie integrovaného záchranného systému.“
	O	N	Uvedený odsek materiálu neobsahuje podrobnosti  aktualizácie a spresňovania analytických prác pre spracovanie NSRR.	
	12.	V časti „3. Definovanie priorít: stav za obdobie od 16.6.2005 do 15.9.2005“ na str. 3 nesúhlasíme so znením celého posledného odstavca, v ktorom sa konštatuje, že „... sa dosiahla predbežná zhoda ohľadne návrhu priorít pre NSRR a ich štruktúry...“, vzhľadom na skutočnosť, že na uvedenom stretnutí nedošlo medzi zúčastnenými k dohode ohľadne vylúčenia niektorých pôvodne navrhovaných operačných priorít zo štruktúry NSRR (napr. operačnej priority modernizácia a budovanie integrovaného záchranného systému). Síce niektorí zástupcovia ministrov (konkrétne štátny tajomník MF SR a štátny tajomník MPSVR SR) vyslovili nesúhlas k začleneniu niektorých operačných priorít do NSRR, ale na druhej strane potreba ponechania týchto „napadnutých“ operačných priorít (najmä spomínanej operačnej priority modernizácia a budovanie integrovaného záchranného systému) bola zástupcami relevantných ministerstiev (v prípade MV SR to bol prezident Hasičského a záchranného zboru majúci mandát na uvedenom stretnutí zastupovať ministra vnútra) spätne zargumentovaná. MV SR ako reakciu na priebeh diskusie zaslalo dňa 19.8.2005 MVRR SR aj písomné stanovisko obsahujúce relevantné argumenty zdôvodňujúce potrebu pre ponechanie operačnej priority modernizácia a budovanie integrovaného záchranného systému v štruktúre NSRR. Aj napriek uvedenému však v následne predloženej verzii NSRR (1. návrh NSRR zaslaný členom medzirezortnej pracovnej skupiny na prípravu NSRR dňa 6.9.2005) bola bez akéhokoľvek zdôvodnenia zo strany spracovávateľa NSRR operačná priorita modernizácia a budovanie integrovaného záchranného systému vylúčená. 
Na základe uvedeného žiadame:
Preformulovať znenie spomínaného odstavca nasledovne: „Dňa 17.8.2005 bol „Návrh vízie, stratégie a priorít NSRR 2007-2013“ prediskutovaný na zasadnutí pracovnej skupiny ministrov na koordináciu prác pri spracovaní NSRR (ďalej len PSM), na ktorom sa nedosiahla predbežná zhoda ohľadne návrhu priorít pre NSRR a ich štruktúry. Aj napriek tomu, MVRR SR pripravilo v druhej polovici augusta návrh počtu operačných programov a systému ich riadenia a návrh finančných alokácií na jednotlivé operačné programy.“
	O	C	Text bol doplnený  v súlade so závermi časti „A.  Na úrovni ministrov“ (išlo o úroveň špecifických priorít).	
	13.	Doplniť aj formulácie uvedené v časti „Spolupráca so sociálnymi a ekonomickými partnermi – prehľad stretnutí a ich záverov od 16.6.2005 do 15.9.2005: Pracovná skupina ministrov na koordináciu prác na spracovaní NSRR“, časť priebeh a hlavné závery zasadania na str. 5-6 o vyššie popísaný priebeh diskusie počas PSM, vrátane príslušnej reakcie MV SR.
	O	N	Uvedená požiadavka je predmetom zápisov z jednotlivých rokovaní. Predložená správa podrobne nezachytáva priebehy rokovaní.	
	14.	V časti „5 Príprava a finalizácia dokumentu Národný strategický referenčný rámec 2007-2013: stav za obdobie od 16.6.2005 do 15.9. 2005“ na str. 4 žiadame na konci druhého odseku doplniť text: „Zásadný nesúhlas s obsahom 1. verzie návrhu NSRR vyslovili najmä rezorty, ktorých podkladové materiály neboli do materiálu premietnuté (napr. MV SR poukázalo na skutočnosť, že v dôsledku nezdôvodneného vyňatia operačnej priority modernizácia a budovanie integrovaného záchranného systému, nie sú v 1. verzii NSRR obsiahnuté žiadne podklady rezortu vnútra, t.j. došlo k vyňatiu časti bezpečnostná infraštruktúra zo socio-ekonomickej analýzy, resp. rezort vnútra nebol vyzvaný spracovávateľom NSRR ani k diskusii o možnom začlenení aktivít navrhovaných v rámci operačnej priority modernizácia a budovanie integrovaného záchranného systému do iných, obsahovo príbuzných, operačných priorít (napr. operačná priorita ochrana, racionálne využívanie vôd a protipovodňová ochrana), ktoré boli v štruktúre NSRR ponechané)“.
	O	C	Text bol doplnený.	
	15.	V súvislosti s predchádzajúcou pripomienkou (otázka začlenenia relevantných aktivít navrhovaných rezortom vnútra v rámci operačnej priority modernizácia a budovanie integrovaného záchranného systému do niektorých operačných priorít, ktoré boli v štruktúre NSRR ponechané) nesúhlasíme v časti „Spolupráca so sociálnymi a ekonomickými partnermi – prehľad stretnutí a ich záverov od 16.6.2005 do 15.9.2005: Pracovná skupina ministrov na koordináciu prác na spracovaní NSRR“, časť priebeh a hlavné závery zasadania na str. 5-6 s tvrdením, že operačná priorita modernizácia a budovanie integrovaného záchranného systému nie je v súlade s už vládou schválenými strategickými prioritami pretože v časti vyhodnotenie pripomienkového konania k materiálu Návrh strategického a cieľa a priorít SR prepojených na kohéznu politiku EÚ pre budúce programovacie obdobie 2007-2013 sa pri súvisiacich pripomienkach rezortu vnútra uvádza, že stanovenie opatrení/aktivít v rámci environmentálnej infraštruktúry  bude predmetom ďalších diskusií v nasledujúcich etapách prípravy NSRR, čiže možnosť začlenenia relevantných aktivít navrhnutých rezortom vnútra do súvisiacich opatrení v rámci NSRR nebola v uvedenom materiáli vylúčená.
	O	N	Obsahom uvedenej časti  je priebeh rokovania, na ktorom odzneli uvedené návrhy na odstránenie niektorých operačných priorít. 	
ÚV SR-odbor vládnej agendy	16. 	Technické a jazykové úpravy	O	A	Text bol upravený.	
MDPT SR	17.	Na str. 3 predkladaného materiálu je uvedené: „S rezortmi, ktoré si k materiálu uplatnili viaceré zásadné pripomienky, zorganizovalo MVRR SR bilaterálne stretnutia, na ktorých  boli tieto pripomienky vysvetlené a odstránené. Za MDPT SR, boli sekciou informatizácie spoločnosti štyrikrát uplatnené zásadné pripomienky v rámci procesu vypracovania NSRR SR. Po poslednom zasadnutí medzirezortnej skupiny dňa 9. 9. 2005, bolo odoslaných 28 pripomienok. Počas prípravy predmetného materiálu ani raz neboli zaslané pripomienky zapracované. Preto požadujem, aby táto skutočnosť bola zohľadnená v predkladanom materiáli. 	Z	A	Text bol upresnený v tom zmysle, že na bilaterálnych stretnutiach s jednotlivými rezortmi sa diskutovalo o zásadných pripomienkach k materiálu „Vízia, stratégia a scenáre, priority“.	
	18.	Na str. 7, poradové číslo stretnutia: 12, v časti Priebeh a hlavné závery zasadania nahradiť tretiu vetu odstavca „Pripomienky k operačnej časti a časti finacovanie NSRR SR, ktoré sa týkali ... na určitý operačný program.“ nasledovným znením „Jednotlivými zástupcami rezortov boli prezentované pripomienky zásadného charakteru k operačnj časti a časti financovanie NSRR SR, ktoré sa týkali predovšetkým zvýšenia počtu operačných programov, zmien v návrhu systému ich riadenia a zmien vo výške finančných alokácií na určitý operačný program, v súlade s kompetenciami jednotlivých rezortov.“	Z	A	Text bol upravený.	
	19.	Na str. 7, poznámka pod čiarou č. 11, doplniť MDPT SR , ktoré vyjadrilo nesúhlas s materiálom vo vzťahu k častiam týkajúcich sa informatizácie spoločnosti.	Z	A	Poznámka pod čiarou č. 11 bola doplnená.